Merkezê Çapemenîya  Hêzê Sûrîyeya Demokratîke  (QSD) derheqê pêvînayîşanê bi Rûsya de eşkerayîyêka nuştekîye weşanaye.
Eşkerayîye wina ya:
"Dimayê munaqeşeyanê herayan ê Federasyonê Rûsya reyde serê tayê madeyanê peymana ke ma pê nêkerd, bi armancê vindertişê hêrişanê artêşa îşxalkare yê verba şar û destkewteyanê herême, ma resayê netîceyê caardişê pêkerdişê Soçî yê 22 Teşrîna Verêna 2019. Hêzê Sûrîye ya Demokratîke vakurê Sûrîye û rojawanê Kurdistanî de herêmanê dûran ê sînorê Tirkîya û Sûrîye de do xo newe ra vila bikê û cayanê neweyan de do ca bigêrê ke nê hêrişanê barbaran û gonîya ke rijîyena, bêrê vindertene. Hêzê pawitişê sînor ê hukmato merkezî nê herêmanê sînorî de do bêrê cakerdene. Sey Hêzanê Sûrîye ya Demokratîke, ma reyna qetî kenê ke ma pabesteyê pawitişê şarî û destkewteyanê herême yê, ma veng danê Federasyonê Rûsya ke berpirsîyaranê xo bîyare ca û mabênê Îdareyo Xoser ê Vakur û Rojawanê Sûrîye û hukmato merkezî yê Şamî de bingeyê dîyalogêk o xurt saz bike."
